ร้านเป็นแบบ open air โต๊ะค่อนข้างเยอะ แต่ลูกค้าก็แน่นเชียว ไปถึงสามารถหาโต๊ะว่างแล้วนั่งได้เลย ใบสั่งอาหารจะทมีวางพร้อมไว้บนโต๊ะอยู่แล้ว ไม่ต้องพูดพร่ำทำเพลงกันเลยทีเดียว (????)

ซุปของที่ร้านรสชาติกลมกล่อมมากๆ ยังไม่ได้ต้มอะไรก็อร่อยแล้ว (รู้เพราะแอบชิม 555) เมนูมีให้เลือกพอสมควร คุณภาพของวัตถุดิบก็ดีทีเดียว

นอกจาก สันคอสไลด์และเนื้อสไลด์ นุ่มๆ แทรกมันกำลังดี เรายังอยากให้ลอง ลูกชิ้นปลาหมึก ที่มีเนื้อเด้งดึ๋งมากๆ ได้รสชาติเนื้อปลาหมึกเต็มๆ, เต้าหู้ชีส กับไส้ชีสเน้นๆ เข้ากันกับน้ำซุปเฝอได้ดีเกินคาด และ เกี๊ยวปลา ซึ่งเป็นหนึ่งในเกี๊ยวปลาที่อร่อยที่สุดที่เราเคยกินเลยล่ะ!

สุดท้ายที่ชอบที่สุดคือราคาที่ไม่แพงเลย! ยิ่งเมื่อเทียบกับคุณภาพและปริมาณแล้ว เรียกว่าคุ้มยิ่งกว่าคุ้มทีเดียว ????????